Komission asetus (EY) N:o 2303/2002, annettu 9 päivänä joulukuuta 2002, väliaikaisen polkumyyntitullin käyttöönotosta tiettyjen Thaimaasta, Tšekistä, Turkista ja Venäjältä peräisin olevien rauta- tai teräsköysien ja -kaapeleiden tuonnissa ja tiettyjen tšekkiläisten ja turkkilaisten viejien esittämien sitoumusten hyväksymisestä annetun asetuksen (EY) N:o 230/2001 muuttamisesta



Virallinen lehti nro L 348 , 21/12/2002 s. 0080 - 0081



Komission asetus (EY) N:o 2303/2002, annettu 9 päivänä joulukuuta 2002, väliaikaisen polkumyyntitullin käyttöönotosta tiettyjen Thaimaasta, Tsekistä, Turkista ja Venäjältä peräisin olevien rauta- tai teräsköysien ja -kaapeleiden tuonnissa ja tiettyjen tsekkiläisten ja turkkilaisten viejien esittämien sitoumusten hyväksymisestä annetun asetuksen (EY) N:o 230/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 1972/2002(2), ja erityisesti sen 8 artiklan, kuultuaan neuvoa-antavaa komiteaa, sekä katsoo seuraavaa: A. AIEMPI MENETTELY (1) Komissio aloitti 5 päivänä toukokuuta 2000 tiettyjen muun muassa Turkista peräisin olevien rauta- ja teräsköysien ja -kaapeleiden tuontia koskevan polkumyyntimenettelyn(3). Menettely johti neuvoston asetuksella (EY) N:o 1601/2001(4) elokuussa 2001 käyttöön otettuun lopulliseen polkumyyntitulliin polkumyynnin vahingollisten vaikutusten poistamiseksi. (2) Väliaikaiset toimenpiteet otettiin käyttöön komission asetuksella (EY) N:o 230/2001(5). Samalla komissio hyväksyi 2 artiklan 1 kohdan mukaisesti muun muassa turkkilaisen vientiä harjoittavan tuottajan Celik Halat ve Tel Sanayii AS:n hintasitoumuksen. Muun muassa kyseisen yrityksen tuottamien ja suoraan viemien tuotteiden tuonti vapautettiin polkumyyntitullista 2 artiklan 2 kohdan mukaisesti. B. SITOUMUKSEN OMA-ALOITTEINEN PERUUTTAMINEN (3) Celik Halat ve Tel Sanayii AS ilmoitti komissiolle haluavansa peruuttaa sitoumuksen. Tämän vuoksi Celik Halat ve Tel Sanayii A.S:n nimi olisi poistettava niiden yritysten luettelosta, joiden sitoumukset on hyväksytty. (4) Samalla neuvosto on asetuksella (EY) N:o 2288/2002(6) poistanut Celik Halat ve Tel Sanayii AS:n vapautuksen lopullisesta polkumyyntitullista muuttamalla asetuksen (EY) N:o 1601/2001 2 artiklan 1 kohtaa, ON ANTANUT TÄMÄN ASETUKSEN: 1 artikla Peruutetaan Celik Halat ve Tel Sanayii AS:n hyväksytty sitoumus. 2 artikla 1. Korvataan asetuksen (EY) N:o 230/2001 2 artiklan 1 kohdassa oleva taulukko seuraavalla taulukolla: ">TAULUKON PAIKKA>" 2. Korvataan asetuksen (EY) N:o 230/2001 2 artiklan 2 kohta seuraavasti: "2. Taric-lisäkoodeja A216 ja A220 käyttäen vapaaseen liikkeeseen luovutetuksi ilmoitettuun tuontiin ei sovelleta 1 artiklalla säädettyjä polkumyyntitulleja, jos kyseiset tuotteet on tuottanut ja suoraan vienyt (toisin sanoen laskuttanut ja lähettänyt) yhteisössä tuojana toimivalle yritykselle jokin 2 artiklan 1 kohdassa mainituista yrityksistä. Tällaisten tuontitavaroiden mukana on toimitettava kauppalasku, johon sisältyvät ainakin liitteessä mainitut tiedot." 3 artikla Tätä asetusta sovelletaan seuraavasta päivästä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä joulukuuta 2002. Komission puolesta Pascal Lamy Komission jäsen (1) EYVL L 56, 6.3.1996, s. 1. (2) EYVL L 305, 7.11.2002, s. 1. (3) EYVL C 127, 5.5.2000, s. 12. (4) EYVL L 211, 4.8.2001, s. 1. (5) EYVL L 34, 3.2.2001, s. 4. (6) Ks. tämän virallisen lehden sivu 52.